Tolong jelaskan mengenai Ibn al‐Ha'im al‐Ishbili dalam bahasa melayu

Abu Muhammad Abd al-Haqq al‐Ghafiqi al‐Ishbili (bahasa Arab: ابن الهائم), dikenali sebagai Ibn al‐Hāʾim (aktif sekitar 1213) ialah seorang ahli falak dan ahli matematik Muslim dari Seville di Al-Andalus. Beliau memulakan pengajian sebagai ahli matematik dan mempelajari karya-karya al-Jayyani dan Jabir ibn Aflah. Beliau ialah penulis al‐Zīj al‐kāmil fī al‐talim (Buku Panduan Lengkap Astronomy Matematik) yang terdiri daripada tujuh bab.

Beliau memberi data sejarah tentang hayat dan karya-karya al-Zarqali dan penghasilan Jadual Toledo oleh ahli-ahli falak di Toledo yang dinaungi Said Al-Andalusi. Beliau melanjutkan lagi teori-teori al-Zarqali tentang ayunan  kecondongan paksi ekliptik, juga membentangkan rumus trigonometri sfera, memberi longitud bagi apogi suria pada nilai 85° 49′ dan mengesahkan lagi karya-karya al-Zarqali. Karya-karya beliau kelihatan luar biasa di dunia Islam barat, sebagai sangat lengkap dan tepat, dan memberi pengaruh besar terhadap perkembangan ilmu falak di Maghreb.